stanford-oval/wikipedia huggingface dataset:
אדוה כהן
ביוגרפיה > 2017: שיאנית ישראל

באליפות ישראל בריצת 3000 מטר מכשולים שנערכה ב-11 במאי 2017 זכתה כהן במדליית זהב בשיא ישראלי חדש של 10:16.20 דקות, שיפור לשיא בן 12 השנים של אירינה ויינגרטן (10:41.56 דקות). שבועיים לאחר מכן, בתחילת יוני, היא זכתה באליפות ישראל בריצת 5000 מטר בשיא אישי חדש של 17:05:91 דקות. שלושה שבועות לאחר מכן, באליפות אירופה לאומות באתלטיקה שנערכה בתל אביב היא זכתה במדליית כסף בשיא לאומי חדש של 10:12.95 דקות.
באליפות ישראל באתלטיקה שנערכה בתחילת יולי היא זכתה במדליית זהב בריצת 1500 מטר בשיא אישי חדש של 4:24.49 דקות. שבועיים לאחר מכן, באליפות אירופה עד גיל 23 שנערכה בבידגושץ', פולין היא סיימה במקום תשיעי בשיא ישראלי חדש של 10:07.82 דקות.
ביוגרפיה > 2018: מקום חמישי באירופה

בתחרות שנערכה בוויצ'יטה, קנזס, ארצות הברית באפריל 2018 זכתה כהן במדליית זהב בריצת 3000 מטר מכשולים בשיא ישראלי חדש של 10:04.00 דקות. שבוע לאחר מכן, בתחרות שנערכה בקנזס רילייס היא קבעה בריצת 5000 מטר שיא ישראלי חדש של 16:07.03 דקות, שיפור של 74 מאיות השנייה לשיא הקודם בן השנתיים של מאור טיורי (16:07.77 דקות). בתחרות שנערכה ב-26 באפריל היא שברה שוב את שיאה ישראל בריצת 3000 מטר מכשולים וקבעה תוצאה של 9:52.37 דקות והשיגה את הקריטריון להשתתפות באליפות אירופה. ב-23 ביוני היא שברה שוב את שיאה הישראלי בריצת 3000 מטר מכשולים כשקבעה 9:48.48 דקות בתחרות במינסק בה זכתה במדליית כסף.
באליפות אירופה שנערכה בברלין באוגוסט אותה שנה היא סיימה במקום חמישי בריצת 3000 מטר מכשולים בשיא ישראלי חדש של 9:29.74 דקות. כבר בשלב המוקדמות היא קבעה שיא ישראלי חדש של 9:36.13 דקות ועלתה לשלב הגמר מהמקום ה-12.
בתחרות באולם שנערכה בבוסטון בחודש דצמבר, קבעה תוצאה של 15:42.85 דקות, המהווה שיא ישראלי חדש באולם, ושיא ישראלי מתחת לגיל 23 באצטדיון.
ביוגרפיה > 2019

בתחרות שנערכה בחודש מרץ בלוס אנג'לס, כהן סיימה במקום השני בריצת 5000 מטר, בשיא אישי חדש של 15:31.01 דקות.
חודשיים לאחר מכן, בתחרות שנערכה בקולורדו, סיימה במקום השני בריצת 3000 מטר מכשולים בתוצאה של 9:45.71 דקות, רק 5 מאיות מאלי אוסטרנדר, אלופת המכללות (בשנים 2017, 2018) בריצת 3000 מטר מכשולים.
בסוף מאי, בחצי גמר אליפות המכללות, סיימה כהן במקום השני במקצה והשלישי באזור המערב בריצת 3000 מטר מכשולים בתוצאה של 9:44.41 דקות, ועלתה לשלב הגמר. למחרת, בחצי הגמר בריצת 5000 מטר, סיימה במקום החמישי במקצה ובאזור המערב בתוצאה של 15:38.82 דקות, ועלתה גם כן לשלב הגמר.
בגמר שנערך ביוני, כהן סיימה במקום הרביעי בריצת 3000 מטר מכשולים, לאחר שקבעה תוצאה של 9:46.36 דקות, 28 מאיות מהמקום השלישי.
חודש לאחר מכן, בתחרות שנערכה בפינלנד, סיימה כהן במקום הרביעי בריצת 3000 מטר מכשולים בתוצאה של 9:38.01 דקות, המהווה קריטריון לאליפות העולם.
באליפות אירופה לאומות שנערכה באוגוסט אותה שנה היא ניצחה בריצת 3000 מטר מכשולים בתוצאה של 10:21.07 דקות וסיימה במקום השלישי בריצת 1500 מטר בתוצאה של 4:20.96 דקות.
באליפות העולם באתלטיקה השתתפה כהן בריצת 3000 מטר מכשולים וסיימה במקום העשירי במקצה וה24 הכללי בתוצאה של 9:42.92 דקות ולא העפילה לגמר.
ביוגרפיה > 2020

באליפות ישראל שנערכה ביולי זכתה כהן בשתי מדליות, מדליית זהב בריצת 3000 מטר מכשולים, לאחר שקבעה תוצאה של 10:10.62 דקות ומדליית כסף בריצת 1500 מטר, בתוצאה של 4:25.50 דקות אחרי לונה צ'מטאי-סלפטר ממכבי תל אביב (4:17.96 דקות) ולפני כרואן חלבי ממכבי חיפה כרמל (4:27.65 דקות).
שיאים אישיים > אצטדיון

| מקצוע | תוצאה | תאריך | הערות |
| --- | --- | --- | --- |
| ריצת 800 מטר | 2:07.07 דקות | 16 ביוני 2018 |  |
| ריצת 1500 מטר | 4:15.46 דקות | 4 ביולי 2018 |  |
| ריצת 3000 מטר מכשולים | 9:29.74 דקות | 12 באוגוסט 2018 | שיא ישראל, נקבע באליפות אירופה |
| ריצת 5000 מטר | 15:31.01 דקות | 18 באפריל 2019 |  |
| ריצת חצי מרתון | 1:20:25 שעות | 18 בנובמבר 2017 | שיא ישראל מתחת לגיל 23 |
שיאים אישיים > אולם

| מקצוע | תוצאה | תאריך | הערות |
| --- | --- | --- | --- |
| ריצת 600 מטר | 1:37.65 דקות | 16 בפברואר 2018 |  |
| ריצת 800 מטר | 2:15.92 דקות | 26 בינואר 2018 |  |
| ריצת 1000 מטר | 2:53.23 דקות | 17 בפברואר 2018 |  |
| ריצת מייל | 4:35.85 דקות | 9 בפברואר 2024 | שיא ישראל בעבר |
| ריצת 3000 מטר | 9.08.40 דקות ‏ | 9 בפברואר 2019 |  |
| ריצת 5000 מטר | 15:23.93 דקות | 7 בדצמבר 2024 | שיא ישראל באולם |
הערות שוליים

↑  אבינעם פורת, מעל כל מכשול: סיפורה של אדווה כהן, באתר ynet, 19 ביולי 2017
↑  שיא זה נשבר לאחר מספר ימים על ידי לונה צ'מטאי
↑  שיא ישראלי לאדווה כהן בריצת 3000 מטר מכשולים, באתר ONE‏, 23 ביוני 2018
↑  כבוד: שיא ישראלי לכהן ב-3,000 מכשולים, באתר ערוץ הספורט, 12 באוגוסט 2018
↑  תוצאות רשמיות, ליגה בינאגודתית - ריצת 800 מטר, באתר איגוד האתלטיקה בישראל, 16 ביוני 2018
↑  תוצאות רשמיות, אליפות ישראל ה-82 - ריצת 1500 מטר, באתר איגוד האתלטיקה בישראל, 4 ביולי 2018
↑  2017 NJCA Half Marathon Championships, ‏18 בנובמבר 2018 (באנגלית)
↑  NJCAA Region XI Indoor Championships - Women's 600 Meters, באתר TFRRS ‏12 בינואר 2018 (באנגלית)
↑  Jack Johnson Classic - Women's 800 Meters, באתר TFRRS ‏12 בינואר 2018 (באנגלית)
↑  NJCAA Region XI Indoor Championships - Women's 1000 Meters, באתר TFRRS ‏12 בינואר 2018 (באנגלית)
↑  גיא דר, לילה חלומי: שלושה שיאים ישראליים בריצה נשברו תוך שעות, באתר שוונג, ‏8 דצמבר 2024
|  משלחת ישראל לאולימפיאדת טוקיו (2020)  |
| --- | --- | --- |
|  אופניים | שלומי חיימי • עומר שפירא |  |
|  אתלטיקה | גירמה אמרה • סלאמוויט באיולין-טפרי • דיאנה ויסמן • מאור טיורי • מארו טפרי • אדוה כהן • איימרו עלמיה • לונה צ'מטאי-סלפטר • חנה קנייזבה-מיננקו |  |
|  בדמינטון | מישה זילברמן • קסניה פוליקרפובה |  |
|  בייסבול | נבחרת ישראל בבייסבול (ג'רמי בלייך • ג'ונתן דה-מארטה • ג'ואי ווגמן • בן וונגר • זאק וויס • ג'וש זייד • ג'ייק פישמן • אלכס כץ • אלון ליישמן • שלמה ליפץ • ג'ון מוסקוט • די ג'יי שרעבי • טל אראל • ריאן לברנוואי • ניק ריקלס • סקוט בורצ'ם • מיץ' גלסר • דני ולנסיה • זאק פנפראס • איאן קינסלר • טיי קלי • בלייק גיילן • אסף לוונגרט • רוב פולר) |  |
|  ג'ודו | גילי כהן • גילי שריר • טוהר בוטבול • רז הרשקו • ענבר לניר • שגיא מוקי •  תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון    נבחרת ישראל בג'ודו (גילי שריר • טוהר בוטבול • רז הרשקו • ענבר לניר • שגיא מוקי • תמנע נלסון-לוי • פיטר פלצ'יק • לי קוכמן • שירה ראשוני • ברוך שמאילוב • אורי ששון) |  |
|  גלישת גלים | ענת ליליאור |  |
|  הרמת משקולות | דוד ליטבינוב |  |
|  התעמלות אמנותית |  לינוי אשרם • ניקול זליקמן   נבחרת ישראל בהתעמלות אמנותית (אופיר דיין, קארין וקסמן, יוליאנה טלגין, יאנה קרמרנקו, נטלי רייץ) |  |
|  התעמלות מכשירים |  ארטיום דולגופיאט • ליהיא רז • אלכס שטילוב |  |
|  טאקוונדו |  אבישג סמברג |  |
|  טריאתלון | רן שגיב • שחר שגיב |  |
|  ירי תחרותי | סרגיי ריכטר |  |
|  שחייה | אביב ברזלי • איתי גולדפדן • אנסטסיה גורבנקו • מירון חרותי • יעקב טומרקין • גל כהן גרומי • דניס לוקטב • מיכאל לייטרובסקי • אנדראה מורז • דניאל נמיר • רון פולונסקי • תומר פרנקל |  |
|  שחייה אומנותית | שלי בובריצקי • עדן בלכר |  |
|  שחייה במים פתוחים | מתן רודיטי |  |
|  קשתות | איתי שני |  |
|  רכיבה | אשלי בונד • דניאל גולדשטיין-וולדמן • אלברטו משען • טדי ולוק |  |
|  שיט | נויה בר עם • שחר טיבי • יואב כהן • קטי ספיצ'קוב • שי קקון |  |
| --- | --- |
בקרת זהויות :  World Athletics: 14699069
הירם רודס רבלס

הירם רודס רבלס (באנגלית: Hiram Rhodes Revels‏; 27 בספטמבר 1827 – 16 בינואר 1901) היה הסנאטור האפרו-אמריקאי הראשון שכיהן בסנאט של ארצות הברית והאפרו-אמריקאי הראשון שכיהן בקונגרס של ארצות הברית.
ביוגרפיה

רבלס היה רפובליקני ממדינת מיסיסיפי. נולד כשחור חופשי, בפאייטוויל שבקרוליינה הצפונית, לאב חופשי שהיה צאצא לאב מעורב ולאם לבנה ממוצא סקוטי ומכאן שהיה במוצאו אפרו-אמריקאי חלקי בלבד.
אביו היה מטיף בפטיסטי. לאחר סיום בית ספר יסודי ב-1838 עבר להתגורר אצל אחיו עבד שנים מספר כספר וב-1844, עבר צפונה כדי להשלים את לימודי הדת. הוסמך ככומר בשנת 1845 בכנסייה "האפריקנית אפיסקופלית-מתודיסטית".
בשנות ה-50 של המאה ה-19, נישא לפיבי א באס, אישה שחורה חופשית מאוהיו, נולדו להם שש בנות.
עם פרוץ מלחמת האזרחים סייע בגיוס שני גדודים של חיילים אפרו-אמריקנים במרילנד; בשנת 1862, כאשר חיילים שחורים הורשו להילחם, שימש כומר עבור גדוד חיילים שחורים. בשנת 1863 הקים בית ספר לעבדים משוחררים בסנט לואיס. משנת 1866 שימש במישרה קבועה ככומר במיסיסיפי.
בתקופת השיקום נבחר כנציג אזור אדמס לסנט של מדינת מיסיסיפי. הוא נבחר (ברוב של 81 נגד 15) לייצג את מיסיסיפי כאחד משני נציגיה של המדינה בסנט של ארצות הברית.
בחירתו לוותה בהתנגדות מצד נציגי המפלגה הדמוקרטית הדרומית. לטענתם כל האפרו-אמריקאים לא נחשבו כאזרחי ארצות הברית לפני התיקון ה-14 לחוקת ארצות הברית. הבחירות נערכו בשנת 1868, החוקה דרשה כי סנטור חייב להיות אזרח המדינה 9 שנים לפחות לפני שנת היבחרו, לפיכך הם טענו כי רבלס הוא אזרח רק מתאריך כניסת התיקון לתוקף – כלומר שנתיים בלבד.
לטענת רבלס ותומכיו התיקון ה-14 התייחס רק לשחורים בעלי דם אפריקני, לעומת זאת, רבלס, בשל מוצאם של הוריו, הוא בעל "דם מעורב" ולכן היה אזרח ארצות הברית מיום הוולדו. הטיעון התקבל, ורבלס התמנה לסנאט של ארצות הברית (ברוב של 48 כנגד 8).
פרמטרים של פלזמה

פרמטרים של פלזמה מגדירים את התכונות השונות של פלזמה.
בפירוט הבא, כל הערכים המספריים מתייחסים למערכת יחידות cgs, למעט הטמפרטורה המוצגת ביחידות של אלקטרון וולט, ומסת יונים המוצגת ביחידות של מסת פרוטון  \mu =m_{i}/m_{p},  Z הוא מצב היינון,  k_{B} קבוע בולצמן,  K הוא מספר גל,  \gamma  המקדם האדיאבטי ו- {\text{ln}}\Lambda  הוא לוגריתם-קולון. הפרמטרים מקובצים על-פי יחידות המידה, והיחידות מצוינות בסוגריים מרובעים.
תדירויות

תדירות-גירו של אלקטרונים, התדירות הזוויתית של התנועה המעגלית של אלקטרון במישור הניצב לשדה המגנטי:
\omega _{ce}=eB/m_{e}c\simeq 1.76\times 10^{7}B~[{\text{rad/s}}]
תדירות-גירו של יונים, התדירות הזוויתית של התנועה המעגלית של יון במישור הניצב לשדה המגנטי:
\omega _{ci}=ZeB/m_{i}c\simeq 9.58\times 10^{3}Z\mu ^{-1}B~[{\text{rad/s}}]
תדירות אלקטרונים בפלזמה, התדירות שבה מתנודדים האלקטרונים (תנודת הפלזמה):
\omega _{pe}=\left(4\pi n_{e}e^{2}/m_{e}\right)^{1/2}\simeq 5.64\times 10^{4}n_{e}^{1/2}~[{\text{rad/s}}]
תדירות יונים בפלזמה:
\omega _{pi}=\left(4\pi n_{i}Z^{2}e^{2}/m_{i}\right)^{1/2}\simeq 1.32\times 10^{3}Z\mu ^{-1/2}n_{i}^{1/2}~[{\text{rad/s}}]
קצב לכידת האלקטרונים:
\nu _{Te}=\left(eKE/m_{e}\right)^{1/2}\simeq 7.26\times 10^{8}K^{1/2}E^{1/2}~[{\text{s}}^{-1}]
קצב לכידת היונים:
\nu _{Ti}=\left(ZeKE/m_{i}\right)^{1/2}\simeq 1.69\times 10^{7}Z^{1/2}K^{1/2}E^{1/2}\mu ^{-1/2}~[{\text{s}}^{-1}]
קצב התנגשויות האלקטרונים:
\nu _{e}\simeq 2.91\times 10^{-6}n_{e}{\text{ln}}\Lambda T_{e}^{-3/2}~[{\text{s}}^{-1}]
קצב התנגשויות היונים:
\nu _{i}\simeq 4.8\times 10^{-8}Z^{4}\mu ^{-1/2}n_{i}{\text{ln}}\Lambda T_{i}^{-3/2}~[{\text{s}}^{-1}]
אורכים

אורך גל דה-ברויי תרמי של אלקטרון, בקירוב (ראו השערת דה ברויי):
\Lambda _{e}={\sqrt {\frac {h^{2}}{2\pi m_{e}k_{B}T_{e}}}}\simeq 6.919\times 10^{-8}T_{e}^{-1/2}~[{\text{cm}}]
מרחק התקרבות מינימלי קלאסי, המרחק הקרוב ביותר אליו יתקרבו זה לזה שני חלקיקים בעלי מטען אלמנטרי, אם הם ינועו זה לקראת זה על קו ישר כאשר לכל אחד מהם המהירות הטיפוסית של הטמפרטורה, בהזנחת אפקטים קוונטיים:
e^{2}/k_{B}T\simeq 1.44\times 10^{-7}T^{-1}~[{\text{cm}}]
רדיוס-גירו של אלקטרונים, הרדיוס של התנועה המעגלית של אלקטרון במישור הניצב לכיוון השדה המגנטי:
r_{e}=v_{Te}/\omega _{ce}\simeq 2.38T_{e}^{1/2}B^{-1}~[{\text{cm}}]
רדיוס-גירו של יונים, הרדיוס של התנועה המעגלית של יון במישור הניצב לכיוון השדה המגנטי:
r_{i}=v_{Ti}/\omega _{ci}\simeq 1.02\times 10^{2}\mu ^{1/2}Z^{-1}T_{i}^{1/2}B^{-1}~[{\text{cm}}]
עומק השפה של הפלזמה, עומק החדירה של שדה אלקטרומגנטי לתוך הפלזמה:
c/\omega _{pe}\simeq 5.31\times 10^{5}n_{e}^{-1/2}~[{\text{cm}}]
אורך דביי, מדד לטווח ההשפעה האלקטרוסטטי של נושאי מטען בפלזמה:
\lambda _{D}=\left(k_{B}T/4\pi ne^{2}\right)^{1/2}\simeq 7.43\times 10^{2}T^{1/2}n^{-1/2}~[{\text{cm}}]
מהירויות

מהירות תרמית של אלקטרונים, מהירות טיפוסית של אלקטרון בהתפלגות מקסוול-בולצמן:
v_{Te}=\left(k_{B}T_{e}/m_{e}\right)^{1/2}\simeq 4.19\times 10^{7}T_{e}^{1/2}~[{\text{cm/s}}]
מהירות תרמית של יונים, מהירות טיפוסית של יון בהתפלגות מקסוול-בולצמן
v_{Ti}=\left(k_{B}T_{i}/m_{i}\right)^{1/2}\simeq 9.79\times 10^{5}\mu ^{-1/2}T_{i}^{1/2}~[{\text{cm/s}}]
מהירות הקול של יונים, מהירות ההתקדמות של גלים אורכיים כתוצאה ממסת היונים ולחץ האלקטרונים:
c_{s}=\left(\gamma Zk_{B}T_{e}/m_{i}\right)^{1/2}\simeq 9.79\times 10^{5}\left(\gamma ZT_{e}/\mu \right)^{1/2}~[{\text{cm/s}}]
מהירות אלפבן, מהירות ההתקדמות של הגלים כתוצאה ממסת היונים והכוח המשיב של השדה המגנטי:
v_{A}=B/\left(4\pi n_{i}m_{i}\right)^{1/2}\simeq 2.18\times 10^{11}\mu ^{-1/2}n_{i}^{-1/2}B~[{\text{cm/s}}]
ללא ממדים

פרמטר הפלזמה:
\Lambda =4\pi n_{e}\lambda _{D}^{3}
הגדרה אלטרנטיבית לפרמטר הפלזמה היא מספר החלקיקים בכדור דביי (כדור שרדיוסו אורך דביי):
N_{D}=(4\pi /3)n_{e}\lambda _{D}^{3}={\frac {\Lambda }{3}}\simeq 1.72\times 10^{9}T^{3/2}n_{e}^{-1/2}
פרמטר הצימוד, היחס בין האנרגיה הפוטנציאלית החשמלית לאנרגיה התרמית:
\Gamma =\left({\frac {4\pi n}{3}}\right)^{1/3}{\frac {{\bar {Z}}^{2}e^{2}}{k_{B}T}}\propto \Lambda ^{-2/3}
דרגת היינון, החלק היחסי של היונים מכלל כל האטומים:
\alpha ={\frac {n_{i}}{n_{i}+n_{a}}}
המטען הממוצע ליון:
{\bar {Z}}={\frac {n_{e}}{n_{i}}}
שורש ריבועי של יחס המסות של אלקטרון ופרוטון:
\left(m_{e}/m_{p}\right)^{1/2}\simeq 2.33\times 10^{-2}\simeq 1/42.9
יחס מהירות אלפבן למהירות האור:
v_{A}/c\simeq 7.28\mu ^{-1/2}n_{i}^{-1/2}B
יחס בין תדירות האלקטרונים בפלזמה ותדירות-גירו של אלקטרונים:
\omega _{pe}/\omega _{ce}\simeq 3.21\times 10^{-3}n_{e}^{1/2}B^{-1}
יחס בין תדירות היונים בפלזמה ותדירות-גירו של יונים:
\omega _{pi}/\omega _{ci}\simeq 0.137\mu ^{1/2}n_{i}^{1/2}B^{-1}
יחס בין לחץ תרמי ולחץ מגנטי:
\beta ={\frac {p}{p_{\text{mag}}}}=8\pi nk_{B}T/B^{2}\simeq 4.03\times 10^{-11}nTB^{-2}
יחס בין אנרגיה המנוחה המגנטית והיונית:
B^{2}/8\pi n_{i}m_{i}c^{2}\simeq 26.5\mu ^{-1}n_{i}^{-1}B^{2}
איליי רות'

| --- | --- |

 לידה:  18 באפריל 1972 (בן 52) ניוטון, מסצ'וסטס מסצ'וסטס 
 שם לידה:  Eli Raphael Roth 
 מדינה:  ארצות הברית ארצות הברית
 תקופת הפעילות:  מ-1996 
 מקום לימודים:  בית הספר לאמנויות ע"ש טיש  תיכון ניוטון סאות' 
 בן או בת זוג:  לורנזה איצו (2014–2019) 
 פרופיל ב-IMDb
 
איליי רפאל רות' (באנגלית: Eli Raphael Roth; נולד ב-18 באפריל 1972) הוא תסריטאי, במאי, מפיק קולנוע ושחקן קולנוע יהודי-אמריקאי. הוא ידוע בשל בימוי סרטי אימה בסגנון רטרו כדוגמה "קדחת הבקתה", שזכה להצלחה, "הוסטל" ו"הוסטל: חלק 2", שזכו אף הם לפופולריות בז'אנר הגור. התפרסם גם בזכות תפקידו בתור "הדוב היהודי" דוני דונוביץ' בסרטו המצליח של קוונטין טרנטינו "ממזרים חסרי כבוד".
ביוגרפיה

רות' נולד בעיר ניוטאוון שבמסצ'וסטס, בנם של הפסיכולוג ד"ר שלדון רות' ושל הציירת קורה רות'. הוא גדל כיהודי. מלבד אנגלית, הוא מדבר צרפתית, איטלקית ורוסית.
החל לצלם סרטים בגיל שמונה לאחר שצפה בסרט "הנוסע השמיני" של רידלי סקוט, צילם למעלה מחמישים סרטים קצרים ביחד עם אחיו אדם וגייב.
לאחר שסיים את לימודיו בתיכון המקומי באזור מגוריו התקבל רות' ל"אוניברסיטת ניו יורק", שם סיים את לימודיו בהצטיינות.
השחקנית קמריאן מנהיים היא זו שסידרה לרות' את עבודתו הראשונה בתור חבר בצוות הפקת סדרת הדרמה "The Practice".
בתחילת דרכו עבד רות' עבור המפיק פרדריק זולו בו נפגש באקראי כשעוד היה סטודנט באוניברסיטה.
אקטיביזם

באוקטובר 2023, רות', יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. לאורכה של המלחמה, רות' תומך באופן בלתי מסויג בישראל ומקפיד לשתף את הצד הישראלי ברשתות החברתיות שלו.
חיים אישיים

בנובמבר 2014 נישא רות' לשחקנית הצ'יליאנית לורנזה איזו בעיירת חוף בצ'ילה. הזוג התגרש ביולי 2018.
פילמוגרפיה

הלוחש לסוסים (1998) – שחקן
אימה מוצקה יותר (1999) – שחקן
אזרח רעיל: הנוקם הרעיל 4 (2000) – שחקן
קדחת הבקתה (2003) – במאי, מפיק, תסריטאי, שחקן
סיפורים מהקרפר (2004) – שחקן
2001 משוגעים : שדה הצרחות (2005) – מפיק ושחקן
הוסטל (2005) – במאי, מפיק, תסריטאי, שחקן
הוסטל: חלק 2 (2007) – במאי, מפיק, תסריטאי, שחקן
חסין מוות (2007) – שחקן
ממזרים חסרי כבוד (2009) – שחקן
גירוש השדים האחרון (2010) – מפיק
פיראנה 3D‏ (2010) – שחקן
רוק לנצח (2012) – שחקן
אפטרשוק (2012) – מפיק, תסריטאי, שחקן
האיש בעל אגרופי הברזל (2012) – מפיק, תסריטאי, שחקן
גירוש השדים האחרון חלק 2 (2013) – מפיק
בית הקברות (2013) – מפיק
התופת הירוקה (2013) – במאי, מפיק ותסריטאי
ליצן (2014) – מפיק ושחקן
הזר (2014) – מפיק
דפיקה בדלת (2015) – במאי, מפיק ותסריטאי
קדחת הבקתה (2016) – מפיק ותסריטאי
משמר המפרץ (2017) – מפיק
משאלת מוות (2018) – במאי
הבית עם השעון המסתורי (2018) – במאי ושחקן
רדוף (2019) – מפיק
Fin ‏(2021) – במאי
חג ההודיה (2023) – במאי, מפיק ותסריטאי
בורדרלנדס (2024) – במאי ותסריטאי
פילמוגרפיה > טלוויזיה

המלוק גרוב (2015-2013) – מפיק בפועל, במאי פרק הפיילוט
דרומית לגיהנום (2015) – מפיק, במאי פרק הפיילוט
איידול (אנ') (2023) – בתפקיד: אנדרו פינקלשטיין.
הערות שוליים

↑  ארז דבורה, "בורדרלנדס": העיבוד הזה למשחק הוידאו האהוב זכה בקייט בלאנשט. מסכנה, באתר ynet, 9 באוגוסט 2024
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
| --- | --- |
בקרת זהויות :  NLI: 987007446601205171  PLWABN: 9810680239805606  BNE: XX4605446  BnF: cb15126311c (data)  GND: 137844557  ISNI: 0000 0001 1448 0314  LCCN: n2008003089  MusicBrainz: c26ccac7-7d5d-4283-940e-1dd532f79771  NKC: js20060203036  NTA: 343159007  SUDOC: 119903881  Trove: 964216  VIAF: 74152643   WorldCat (עם VIAF): 74152643
1 בפברואר

1 בפברואר הוא היום ה-32 בשנה, בשבוע ה-5 בלוח הגרגוריאני. עד לסיום השנה, נשארו עוד 333 ימים (334 בשנה מעוברת).
אירועים היסטוריים ביום זה

1411 – הסכם טורון בין ממלכת פולין והדוכסות הגדולה של ליטא למסדר הטווטוני
1444 – (ערב הקנדלמאס) – ברק פוגע במגדל העץ של קתדרלת סנט פול בלונדון וגורם לשריפה קשה במבנה שנזקיה יתוקנו רק כעבור כ-20 שנים
1742 – סרדיניה ואוסטריה חותמות על ברית ביניהן
1789 – חיילי סין נהדפים אל מחוץ לבירת וייטנאם טאנג לונג
1793 – צרפת מכריזה מלחמה על ממלכת בריטניה הגדולה והולנד
1809 – מלך הולנד לואיס נפוליאון מקבל את שיטת המדידה המטרית
1861 – מדינת טקסס פורשת מארצות הברית ומצטרפת לקונפדרציית הדרום
1884 – המהדורה הראשונה של המילון האנגלי של אוקספורד יוצאת לאור
1902 – קיסרית סין צה שי אוסרת על קשירת רגלי נשים
1905 – ראש ממשלת הונגריה אישטבאן טיזה מתפטר
1908 – מלך פורטוגל קרלוש הראשון ובנו ויורשו לואיש פיליפה, נסיך הכתר של פורטוגל נרצחים בידי מהפכנים
1917 – מלחמת העולם הראשונה: גרמניה מחליטה להפר את ההבנות בנוגע להגבלת פעילותן של צוללות
1918 – רוסיה מאמצת את לוח השנה הגרגוריאני
1924 – ראש הממשלה הבריטי הנכנס רמזי מקדונלד מכיר באופן רשמי בברית המועצות
1933 – הפרלמנט הגרמני מפוזר על ידי הנשיא הינדנבורג לבקשת הקנצלר החדש אדולף היטלר
1938 – רעידת אדמה באזור ים בנדה (אינדונזיה). חוזקה מוערך בכ-8.5
1940 – מלחמת החורף: הצבא האדום מצליח להבקיע את קו מנרהיים
1943 – מלחמת העולם השנייה: הנאצים ממנים את וידקון קוויזלינג ל"נשיא השרים" בנורווגיה
1944 – מפקדת האצ"ל מכריזה על מרד נגד השלטון הבריטי
1945 – צבא ארצות הברית מגיע לקו זיגפריד
1946 – טריגווה לי נבחר למזכ"ל האו"ם הראשון
1949 – ארצות הברית משדרגת את הכרתה בישראל להכרה "דה יורה"
1949 – מיוצר הסינגל הראשון
1951 – אלפרד קרופ ו-28 פושעי מלחמה גרמניים אחרים משוחררים
1951 – ארגון האומות המאוחדות מגנה את סין העממית כתוקפן בקוריאה
1958 – מצרים וסוריה מתמזגות לרפובליקה הערבית המאוחדת
1958 – הלוויין האמריקני הראשון (אקספלורר 1) משוגר לחלל
1961 – נחנך בית חולים איכילוב בתל אביב. נקרא המרכז הרפואי ת"א ע"ש סוראסקי
1965 – מרטין לותר קינג ו-700 מפגינים נעצרים בסלמה, אלבמה
1979 – האייתוללה ח'ומייני חוזר לאיראן לאחר 15 שנות גלות
1982 – סנגל וגמביה מתאחדות למדינה אחת: סנגמביה
1984 – סין והולנד מחדשות את היחסים הדיפלומטיים ביניהן
1994 – להקת הפאנק גרין דיי מוציאים את אלבום האולפן הראשון שלהם, Dookie
2003 – מעבורת החלל קולומביה מתפרקת בחזרתה לכדור הארץ. כל צוות המעבורת, שאילן רמון היה חלק ממנו, נספה
2004 – צוות רוסי-אמריקאי מודיע על גילוי היסודות ניהוניום ומוסקוביום
2005 – קנדה היא המדינה הרביעית שמתירה נישואים חד-מיניים
2006 – הריסת 9 מבני קבע במאחז עמונה הופכת לעימות אלים בין המשטרה והיס"מ למתנחלים, אשר מעורר סערה ציבורית גדולה
2006 – תחילת המהומות הקשות ברחבי העולם סביב קריקטורות הנביא מוחמד אשר מובילות להפגנות אלימות ושרפת שגרירויות דנמרק במספר ערים בעולם
2008 – אל-קאעידה מבצע פיגוע ירי לעבר שגרירות ישראל בעיר נואקשוט בירת מאוריטניה. בפיגוע נפצעו שישה אנשים
2013 – ג'ון קרי מחליף את הילרי קלינטון בתפקיד מזכיר המדינה של ארצות הברית
2017 – תחילת "מבצע גן נעול" לפינוי עמונה
2021 – הפיכה צבאית במיאנמר
נפטרו

772 – האפיפיור סטפנוס השלישי
1248 – הנדריק השני, דוכס בראבנט (נולד ב-1207)
1328 – שארל הרביעי, מלך צרפת (נולד ב-1294)
1501 – זיגיסמונד, דוכס בוואריה (נולד ב-1439)
1563 – מינאס, קיסר אתיופיה
1733 – אוגוסט השני, מלך פולין (נולד ב-1670)
1851 – מרי שלי, סופרת אנגלייה (נולדה ב-1797)
1873 – מת'יו מורי, אוקיינוגרף, אסטרונום, גאולוג, קרטוגרף והיסטוריון אמריקאי (נולד ב-1806)
1903 – ג'ורג' סטוקס, פיזיקאי ומתמטיקאי אנגלי (נולד ב-1819)
1908 – קרלוש הראשון, מלך פורטוגל (נולד ב-1863)
1944 – פיט מונדריאן, צייר הולנדי (נולד ב-1872)
1966 – באסטר קיטון, שחקן ובמאי ראינוע אמריקאי (נולד ב-1895)
1972 – ברל לוקר, יו"ר הסוכנות היהודית וחבר הכנסת מטעם מפא"י (נולד ב-1887)
1975 – יעקב טימן, משחקניו הבולטים של תיאטרון המטאטא (נולד ב-1903)
1976 – ורנר הייזנברג, פיזיקאי גרמני (נולד ב-1901)
1978 – יזהר הררי, חבר הכנסת מטעם המפלגה הפרוגרסיבית, המפלגה הליברלית והמערך, יוזם החלטת הררי (נולד ב-1908)
1991 – הרצל רוזנבלום, עורך "ידיעות אחרונות" במשך 38 שנה (נולד ב-1903)
2002 – דניאל פרל, עיתונאי יהודי אמריקאי (נולד ב-1963)
2003 – אילן רמון, האסטרונאוט הישראלי הראשון (נולד ב-1954)
2003 – דייוויד בראון, קפטן בצי האמריקני ואסטרונאוט של נאס"א (נולד ב-1956)
2003 – ריק האסבנד, קולונל בחיל האוויר האמריקאי, טייס חלל ומפקד מעבורת החלל קולומביה בטיסתה האחרונה (נולד ב-1957)
2003 – מייקל פ. אנדרסון, לוטננט קולונל בחיל האוויר של ארצות הברית, פיזיקאי ואסטרונאוט בנאס"א (נולד ב-1959)
2003 – ויליאם מק'קול, קומנדר בצי ארצות הברית, טייס ניסוי, מהנדס אווירונאוטיקה ואסטרונאוט של NASA (נולד ב-1961)
2003 – לורל קלארק, קצינת רפואה ומנתחת מוטסת בחיל הים האמריקאי ואסטרונאוטית אמריקאית (נולדה ב-1961)
2003 – קלפנה צ'אולה, מדענית ואסטרונאוטית אמריקאית ילידת הודו (נולדה ב-1962)
2004 – בנימין צביאלי, מראשוני קול ישראל וממניחי היסוד לשידורי הדת והמסורת בקול ישראל (נולד ב-1918)
2012 – ויסלבה שימבורסקה, משוררת פולנייה, כלת פרס נובל לספרות (נולדה ב-1923)
2012 – ששון בר-צבי, חוקר החברה והתרבות הבדואית בנגב, איש הפלמ"ח, הש"י וצה"ל (נולד ב-1924)
2012 – שמשון ענבל, דיפלומט, עורך ומתרגם עברי פורה ומילונאי ישראלי (נולד ב-1929)
2014 – מקסימיליאן של, שחקן אוסטרי-אמריקאי, זוכה פרס האוסקר (נולד ב-1930)
2019 – קלייב סוויפט, שחקן ופזמונאי אנגלי (נולד ב-1936)
2019 – יוסף סורינוב, שוער כדורגל ישראלי (נולד ב-1946)
2020 – רות בן-ישראל, פרופסור למשפטים באוניברסיטת תל אביב, כלת פרס ישראל לחקר המשפט לשנת תשס"א (נולדה ב-1931)
2020 – פיטר סרקין, פסנתרן אמריקאי (נולד ב-1947)
2021 – עבד א-סתאר קאסם, פרופסור פלסטיני למדעי המדינה באוניברסיטת א-נג'אח בשכם ופעיל פוליטי (נולד ב-1948)
2021 – דאסטין דיאמונד, שחקן, במאי, סטנדאפיסט ומוזיקאי אמריקאי (נולד ב-1977)
2022 – וולפגנג שוואניץ, אחרון מנהלי ארגון השטאזי (נולד ב-1930)
2022 – שינטרו אישיהארה, מושל טוקיו וסופר, שחקן ובמאי יפני (נולד ב-1932)
2025 – הורסט קלר, נשיא גרמניה (נולד ב-1943)
2025 – איתן מרקוביץ', עיתונאי ועורך ישראלי (נולד ב-1966)
חגים ואירועים החלים ביום זה

31 בינואר – 2 בפברואר
פברואר
לוח אירועים שנתי
1 בפברואר 2003 - אסון מעבורת החלל קולומביה
בוריס ילצין
הייזנברג
אילן רמון